alexandrainst/scandi-wiki huggingface dataset:
Jens Lehmann

Jens Gerhard Lehmann () er ein tysk tidlegare fotballspelar frå Essen. Han var målvakt på dei tyske landslaga som vann VM-bronse på heimebane i 2006 og EM-sølv 2008. Lehmann vann UEFA-cupen 1996 med Schalke 04, den tyske fotballserien 2002 med Borussia Dortmund og han vart engelsk ligameister 2004 og engelsk cupmeister 2005 med Arsenal FC. På litt over ti år, 1998-2008, spelte han 61 landskampar for Tyskland.

Kjelder

Denne artikkelen bygger på «Jens Lehmann» frå ,  den 22. april 2020.  
 
eu-football

Tyske fotballspelarar
Schalke-spelarar
Arsenal-spelarar
Borussia Dortmund-spelarar
Stuttgart-spelarar
Milan-spelarar
Spelarar i Fotball-VM 1998
Spelarar i Fotball-EM 2000
Spelarar i Fotball-VM 2002
Spelarar i Fotball-EM 2004
Spelarar i Fotball-VM 2006
Spelarar i Fotball-EM 2008
Gheorghe Popescu

Gheorghe Popescu () er ein rumensk pensjonert fotballspelar som spelte i forsvaret til ei rekkje europeiske klubber, og for Romania sitt landslag. Av klubbane hans kan nemnast Steaua București og Dinamo București i heimlandet, spanske FC Barcelona, engelske Tottenham Hotspur og tyrkiske Galatasaray.

Landslagsspel 
Popescu nådde i åra frå 1988 til 2003 heile 116 kampar for Romania sitt herrelandslag, og skåra 16 mål. Han deltok mellom anna i VM 1990, VM 1994 og VM 1998 samt under EM 1996 og EM 2000.

Kjelder 

Denne artikkelen byggjer på «Gheorghe Popescu» frå , den 23. april 2020.
National-football-teams

Rumenske fotballspelarar
PSV-spelarar
Tottenham-spelarar
Barcelona-spelarar
Galatasaray-spelarar
Lecce-spelarar
Hannover-spelarar
Spelarar i Fotball-VM 1990
Spelarar i Fotball-VM 1994
Spelarar i Fotball-EM 1996
Spelarar i Fotball-VM 1998
Spelarar i Fotball-EM 2000
Krydderkake

Krydderkake er ei kake laga med visse krydder, som kanel, kardemomme, muskat, nellik, pepar, allehande og ingefær.

Dette er ei tradisjonell kake der ein ofte bruker natron og eventuelt kulturmjølk eller liknande i røra. Andre oppskrifter bruker bakepulver. Vanlege søtemiddel er honning, sirup eller mørkt sukker.

Krydderkaker blir brukt ein del som julebakst. Peparkake er døme på ei småkake laga med ulike krydder ein ofte lagar til jul.

Variantar
Ulike krydderkaker kan ha namn etter det viktigaste krydderet ein bruker i dei, som kanelkake eller kardemommekake. 

Kanelkake er ei krydderkake med særskild preg av kanel. Svenske kanelkakor kan vera småkaker i fingertjukke lengder skorne i snittar og strødd med strøsukker og kanel.

Kardemommekake er ei krydderkake med vekt på kardemomme. Svenske kardemummalöv kan vera småkaker laga av mørdeig, kjevla og pressa ut med former og pynta med kardemomme og perlesukker.

Maple spice cake er ei amerikansk krydderkake som bruker lønnesirup i røra. Denne kaka var ein spesialitet frå New Hampshire frå byrjinga av 1800-talet. Kaka kan smaka som kanel eller eplesider, og er ein typisk haustrett.

Mjuk pepparkaka er ei svensk krydderkake med smak som peparkake.

Parkin er ei kake frå Nord-England - Yorkshire og Lancashire - med ingefær, sirup og havregryn i røra. Kaka er særleg knytt til bonfire night 5. november.

Kjelder

Bakgrunnsstoff 

Kake
Natron

Natron, natriumhydrogenkarbonat eller natriumbikarbonat, NaHCO3 er eit kvitt pulver som blir brukt som hevemiddel ved baking, som syrenøytraliserande middel i medisin, eller som brannsløkkande middel. I baking reagerer natron med syre, slik som surmjølk, og frigjer CO2 (karbondioksid) som dannar små holrom i produktet. Natron er ein av ingrediensane i bakepulver.

Natron er eit godkjent tilsettingsstoff i matvarer, og har E-nummer E500.

Sjå òg 
 Bakepulver
 Hjortetakksalt
 Natriumkarbonat
 Karbonsyre

Kjelder 

Denne artikkelen bygger på «Natron» frå ,  den 23. april 2020.

Litteratur 
 

Tilsettingsstoff
Natriummineral
Karbonat
Gheorghe Hagi

Gheorghe Hagi () er ein rumensk pensjonert fotballspelar som spelte på midtbanen. 

Gheorghe Hagi debuterte i 1983 for Farul Constanța. Eit år seinare flytta han til Sportul Studențesc, der han etter tre år skifta til Steaua. Han skåra 85 gonger på 97 kampar. I București vann han serien fire år i rad og nådde i tillegg ein europacupfinale i 1989. Seinare skulle han spele i Real Madrid. Etter 2 skuffande sesongar hjå klubben skåra han 15 mål på 64 kampar. Seinare selde Real Madrid han til Brescia, der han i fyrste sesongen sin skåra 5 mål på 31 kampar. Det andre året han spelte der var han på b-laget, han vart etterpå seld til Barcelona der han skåra 9 mål på 25 kampar i løpet av dei to sesongane han spelte der. Hagi vart seld til den tyrkiske klubben Galatasaray, der han spelte i 5 sesongar. Han førte klubben til 4 seriemeisterskap og han vann òg UEFA-cupen i 2000 på straffesparktevling over Arsenal.

Landslagsspel 
I åra mellom 1983 og 2000 spelte han heile 125 landskampar for det rumenske landslaget og skåra 25 gonger. Han representerte òg landet sitt i EM i 1984, VM 1990, 1994, EM i 1996, VM i 1998 og EM i 2000. I VM i 1990 vart laget slått ut i åttedelsfinalen av Irland i 1994 nådde dei kvartfinalen der det vart slått av Sverige på straffesparktevling. I VM i Frankrike kom det atter ein gong til åttedelsfinalen der det vart slått ut av Kroatia. Hagi vart ein viktig del av det rumenske laget i 1994 saman med Florin Răducioiu og Ilie Dumitrescu. Han skåra sjølv tre mål i turneringa. Hagi spelte sin siste landskamp mot Tyrkia i kvartfinalen i EM i 2000

Kjelder 

Denne artikkelen byggjer på «Gheorghe Hagi» frå , den 23. april 2020.
National-Football-Teams

Rumenske fotballspelarar
Real Madrid-spelarar
Brescia-spelarar
Barcelona-spelarar
Galatasaray-spelarar
Spelarar i Fotball-EM 1984
Spelarar i Fotball-VM 1990
Spelarar i Fotball-VM 1994
Spelarar i Fotball-EM 1996
Spelarar i Fotball-VM 1998
Spelarar i Fotball-EM 2000
Ernie Brandts

Ernstus Wilhelmus Johannes Brandts, kjend som Ernie Brandts, () er ein nederlandsk tidlegare fotballspelar som i 1978 var med å vinne UEFA-cupfinalen for PSV Eindhoven og nokre veker seinare fekk VM-sølv med Nederland sitt landslag under VM i fotball 1978.

Klubbspel
Forsvarsspelaren Brandts seriedebuterte for De Graafschap i 1975 og var aktiv i laget til sommaren 1977. Dei neste ni sesongane tok han plass i forsvarsrekka til topplaget PSV Eindhoven. I sin fyrste sesong i PSV var Brandts med på å sikre klubben seriemeistertittelen og han deltok då PSV avslutta jubelsesongen 9. mai med siger 3-0 over franske SC Bastia i UEFA-cupfinalen. År 1986 vart Brandts seriemeister for andre gong med PSV. Straks etter gjekk turen vidare til Roda, deretter spelte han ein halv sesong i Maastricht. Sidan gjorde han teneste 1989-91 i belgiske Ekeren. Han avslutta 17 år med toppseriespel med ein siste sesong i De Graafschap.

Landslagsspel
Brandts deltok i 28 landskampar i tida 1977-85. Han fekk plass i troppa til Fotball-VM 1978 i Argentina, der han òg var mellom dei 11 nederlendarane som møtte vertslandet til finalekamp. Kampen gjekk til ekstraomgangar og enda med tap 1-3 for Brandts og lagkameratane hans. Han stod for fem landslagsmål, dei to fyrste kom under nemnde verdsmeisterskap.

Kjelder

Denne artikkelen bygger på «Ernie Brandts» frå ,  den 23. april 2020.  
 
eu-football

Nederlandske fotballspelarar
PSV-spelarar
Roda-spelarar
De Graafschap-spelarar
Spelarar i Fotball-VM 1978
Spelarar i Fotball-EM 1980
Vladimír Šmicer

Vladimír Šmicer () er ein tsjekkisk tidlegare fotballspelar frå Děčín. Han vann EM-sølv med Tsjekkia sitt landslag i 1996 og vann Meisterligaen 2005 for Liverpool FC.

Karriere

Klubbspel
Šmicer spelte på Slavia Praha frå 1992 til -96, der han avslutta med å verte seriemeister. Sommaren 1996 vart han overført til Lens og fransk seriefotball. Med Lens vart han fransk seriemeister i 1998 og nasjonal cupvinnar 1999. Deretter var han Liverpool-spelar i seks sesongar. Skadar og anna gjorde at han ofte gjekk inn og ut av fyrsteellevaren. Šmicer kom inn som innbyttar då Liverpool FC sensasjonelt snudde frå 0-3 til 3-3 under meisterligafinalen mot AC Milan i Istanbul 25. mai 2005. Han skåra Liverpools andre mål i ordinær tid, og han fann vegen til nettmauskane i straffesparktevlinga som enda med Liverpool-triumf. Finalekampen var Šmicers siste i Liverpool-trøya. Sidan var han aktiv 2005-07 i Girondins Bordeaux, før han avslutta i heimlege Slavia Praha i 2009.

Landslagsspel
Vengspelaren Šmicer fekk ein einsleg landslagsdebut hausten 1993. Deretter gjekk det to år til neste landskamp. Frå 16. november 1995 til 15. november 2005 hadde han tilnærma fast plass i Tsjekkia sitt landslag og spelte nye 80 landskampar. På sine 81 landslagsoppdrag skåra han 27 mål. Šmicer var innbyttar då Tsjekkia tapte EM-finalen 1996 mot Tyskland på «golden goal». Han deltok både i EM 2000 og EM 2004. Šmicer sine to siste landskampar enda med to gonger 1-0 over Noreg, fyrst i Oslo, og fire dagar seinare, i Praha.

Kjelder

Denne artikkelen bygger på «Vladimír Šmicer» frå ,  den 23. april 2020.  
eu-football
 

Tsjekkiske fotballspelarar
Liverpool-spelarar
Slavia Praha-spelarar
Lens-spelarar
Bordeaux-spelarar
Spelarar i Fotball-EM 1996
Spelarar i Fotball-EM 2000
Spelarar i Fotball-EM 2004
Gulskogen stasjon

Gulskogen stasjon  er ein jarnbanestasjon i Drammen kommune i Viken som ligg mellom Drammen stasjon og Hokksund stasjon. Stasjonen blei opna som stoggestad i 1868, to år etter Randsfjordsbana si opning. Stasjonen ligg 55,27 km frå Oslo. I dag blir stasjonen rekna som stasjon på Sørlandsbana. Stasjonsbygninga i dag er frå 1915. Stasjonen skal få betre tilgjenge, fire spor og lengre plattformer i perioden 2024-2025.

Kjelder

Bakgrunnsstoff 

Jarnbanestasjonar på Randsfjordbanen
Jarnbanestasjonar på Sørlandsbanen
Jarnbanestasjonar i Viken
Samferdsle i Drammen
Jarnbanestasjonar opna i 1868
Gudmund Hoel
Byggverk i Drammen
Landfalløybrua

Landfalløybrua er ei bru på fylkesveg 2730 i Drammen kommune i Viken fylke. Brua går mellom Åssiden i nord og Gulskogen i sør. Brua i dag er ei betongbru og er bygd i 1967. 

Den fyrste brua på staden var bygd i 1867. Ho var var ei 158 meter lang vippebru av tre. Ei gjenskaping av det 2,90 meter lange spennet på den gamle trebrua er oppført som historisk minne. Brua har eit køyrefelt og eit sykkelfelt i kvar retning. Brua har også gangfelt på den vestre sida av brua.

Galleri

Kjelder

Vegbruer i Viken
Vegar i Drammen
Skipingar i 1867
Skipingar i 1967
DS «Ernst» (1908)

D/S Ernst (kallesignal MKVS) var eit dampskip bygt i 1908 som lasteskip for Ångfartygs-A/B Labora i Gøteborg i Sverige. I 1915 vart skipet kjøpt av  Det Bergenske Dampskibsselskab (BDS) og omdøypt DS «Ernst».

Historie
Skipet vart bygt ved Gøteborgs Nya Verkstad AB i Gøteborg og levert i juni 1908. 

I februar 1915 kjøpte BDS skipet for 277 998 kroner. 19. oktober 1916 grunnstøytte skipet ved Whitby Rock og vart reparert ved Haugesund Mekaniske Verksted. 
I 1917 vart skipet rekvirert av The Shipping Controller i London og levert attende i 1919 då første verdskrigen var over. 

Skipet vart i 1921 selt til Schiffahrtsreederei Sarmacja i Danzig i Tyskland og fekk namnet «Wisla». I 1927 kom det attende til Sverige, då det vart kjøpt av Ångfartygs-A/B Nornan i Gøteborg. Denne gongen fekk det namnet «Runa». Same året vart det forlenga med 14 fot og fekk større tonnasje. Alt året etter fekk skipet nye eigarar i Gøteborg, før det i 1935 hamna i Stockholm hos reiarlaget A/B Banana. I 1936 vart skipet til slutt selt til Chile, der det fekk namnet DS «Lontue» med heimehamn i San Antonio. Her var det i drift fram til det vart opphogd i 1960.

Skipet
Tonnasjen til skipet var ved levering 633 brt, 346 nrt og lasteevna var 830 dødvekttonn. 
Volumet i lasterommet var 1 009 m³. Hovudmaskinen var ein kolfyrt tresylindra ekspansjon dampmaskin, levert av GNV. 
Oppgjeven yting var 400 iHk (indikerte hestekrefter), som gav ein toppfart på 10 knop knop.

Etter ombygginga i 1927 vart tonnasjen auka til 783 brt og 418 nrt, medan lasteevna var 1 000 dødvekttonn.

Sjå òg
Flåten til Det Bergenske Dampskibsselskab

Kjelder

Svenske dampskip
Svenske lasteskip
Norske dampskip
Norske lasteskip
BDS-eigde fartøy
Skip bygde ved Gøteborgs Nya Verkstad
Skip frå 1908
Skip sluttsegla i 1960
Chilenske dampskip
Francisco Costa

Francisco José Rodrigues da Costa (), kjend som Costinha, er ein portugisisk fotballspelar frå Lisboa. Han var med å vinne UEFA-cupen 2003 og Meisterligaen 2004 for FC Porto. I Fotball-EM 2004 spelte han på Portugals lag som tapte finalen 0-1 mot Hellas. Costinha var ein taklingssterk defensiv midtbanespelar.

Klubbspel
Costinha var aktiv  i lågare divisjonar i det portugisiske seriesystemet til 1997. Han fekk då kontrakt med den franske storklubben AS Monaco og spelte i fransk fotball til 2001, med siger i seriemeisterskapen 2000 som høgdepunkt. Etter å ha vorte overført til FC Porto fekk Costinha vere med på fleire suksessrike sesongar. Våren 2003 deltok han då Porto slo skotske Celtic med 3-2 i UEFA-cupfinalen, samstundes som han og klubben hans sigra i såvel serien og den nasjonale cupmeisterskapen. Eit år seinare forsvarte Porto seriemeisterskapen, før suksessen toppa seg med meisterligatriumf i Gelsenkirchen, der hans tidlegare klubb Monaco vart påført eit 3-0-tap. Sommaren 2005 gjekk turen til Dynamo Moskva, der Costinha gjorde ein dårleg figur. I 2006/07 var han i teneste hos Atlético Madrid. Perioden 2007-10 var han solid plassert mellom reservane i italienske Atalanta.

Landslagsspel
Costinha deltok i 53 landskampar for Portugal i temmeleg nøyaktig åtte år frå oktober 1996. Han spelte for landslaget både under EM 2000 i Nederland og Belgia, EM i fotball 2004 i heimlandet og i VM i fotball 2006 i Tyskland. Under europameisterskapen på heimebane tok Portugal seg til finalekamp mot Hellas. I ein sjansefattig finale skåra Hellas det einaste målet, dermed måtte Costinha og lagkameratane nøye seg med sølvmedaljar.

Kjelder

Denne artikkelen bygger på «Costinha» frå ,  den 24. april 2020.  
 
eu-football

Portugisiske fotballspelarar
Porto-spelarar
Monaco-spelarar
Atlético Madrid-spelarar
Dynamo Moskva-spelarar
Spelarar i Fotball-EM 2000
Spelarar i Fotball-EM 2004
Spelarar i Fotball-VM 2006
Sirup

Sirup (seint norrønt sirop av arabisk sharab, 'drikk', via latin) er ei seig løysning av sukker i vatn som ein kan bruka til mat, drikke, fôr eller til å gje medisinar. Sirup er gjerne gul eller brun på farge.

Typar 

 Etesirup er danna frå sukkerrøyr som eit biprodukt når ein raffinerer sukker. Inneheld hovudsakleg sukrose og noko invertsukker.
 Glukosesirup eller stivelsessukkersirup er av stive frå potet eller mais. Inneheld glukose, maltose og dekstrin. Maissirup (corn syrup) er mykje brukt i USA.
 Invertsukkersirup er danna ved at ein varmar opp ei løysing av raffinert sukker med fortynna syrer. Inneheld  glukose og fruktose.
 Lønnesirup (maple syrup) er laga av sevje frå visse lønnetre.

Som farmasøytisk preparat kan sirup innehalda løyste stoffer eller droge-uttrekk.

Kjelder 

Matvarer
Søtingsmiddel
Ishockey under Vinter-OL 1968

Ishockey under Vinter-OL 1968 vart arvikla i tida frå 4. til 17. februar 1968 i Grenoble.  Kampane vart avvikla på Palais des Sports, eit stadion med plass til 12 000 tilskodarar. Sovjetunionen tok gull, Tsjekkoslovakia sølv og Canada bronse.

Turneringa
14 land deltok i ishockeyturneringa. Fem av dei var på førehand klar for gruppespelet om medaljane, tre av seks andre land kvalifiserte seg til dette meisterspelet gjennom ein utslagskamp. Taparane av dei tre utslagskampane og dei tre siste deltakarlanda møttest så i eit gruppespel som avgjorde plasseringane 9-14. Noreg tapte sin utslagskamp mot Aust-Tyskland og enda etter plasseringskampane på 11. plassen.

Meisterspelet

Sovjetunionen sitt meistermannskap
Målvakter: Viktor Konovalenko, Viktor Singer 
Forsvarar: Aleksandr Ragulin, Viktor Kuzkin, Vitalij Davidov, Igor Romisjevskij, Viktor Blinov, Oleg Zajtsev 
Løparar: Vjatsjeslav Starsjinov, Anatolij Firsov, Venjamin Aleksandrov, Jurij Moisejev, Viktor Polupanov, Jevgenij Zimin, Vladimir Vikulov, Boris Majorov, Anatolij Jonov, Jevgenij Misjakov.

Kjelder

Denne artikkelen bygger på «Olympische Winterspiele 1968/Eishockey» frå ,  den 24. april 2020.  
 

Vinter-OL 1968
Ishockey
Idrettstilskipingar i Frankrike
Svenska skidspelen 1957

Svenska skidspelen 1957 vart avvikla i Skellefteå frå 8. til 10. februar 1957.

Menn

15 km 

Dato: 10. februar

30 km 

Dato: 9. februar

Kombinert 

Dato: 8./9. februar

Hopprenn 

Dato: 10. februar

Kvinner

10 km 

Dato: 10. februar

Kjelder
Sandefjords Blad 11. februar 1957

Idrettstilskipingar i Sverige
Sport i 1957
DS «Algol»

DS «Teutan» (kallesignal MLHG) var eit dampskip bygt i 1896 som lasteskip for Mersey Steam Ship Co. i Liverpool. I 1900 vart skipet svensk og fekk namnet «Dania», før det i 1915 vart kjøpt av Det Bergenske Dampskibsselskab (BDS) og fekk namnet «Algol». I 1917 vart det skoten i senk av ein tysk ubåt i Nordsjøen.

Historie
Skipet vart bygt ved J. Scott & Co. i Kinghorn i Skottland og vart levert i 1896 til Mersey Steam Ship Co. i Liverpool. Alt året etter vart det selt til  General Steam Nav. Co. i London. I juli 1900 kjøpte Fornyade Ångfartygs skipet og det vart omdøypt DS «Dania».

I mai 1915 kjøpte Det Bergenske Dampskibsselskab skipet for 331 976 kroner. Den 10. mars 1917 var skipet på reise over Nordsjøen frå Newcastle til Bergen med kol då det vart søkkt av den tyske ubåten «U 81», ført av oberstløytnant Raimund Weisbach. Heile besetninga på 18 personar omkom. Korleis dette gjekk føre seg er ukjend.

Skipet
Tonnasjen til skipet var ved levering 988 brt, 498 nrt og lasteevna var 1748 dødvekttonn. 
Volumet i lasterommet var 2 506 m³. Hovudmaskinen var ein kolfyrt tresylindra ekspansjon dampmaskin, levert av Richardsons, Westgarth & Co i Middlesborough. Dette gav ei yting på 700 iHk (indikerte hestekrefter) og 700 nominelle hestekrefter som gav ein toppfart på 10 knop knop.

Sjå òg
Flåten til Det Bergenske Dampskibsselskab

Kjelder

Norske dampskip
Norske lasteskip
Britiske dampskip
Britiske lasteskip
Svenske dampskip
Svenske lasteskip
BDS-eigde fartøy
Skip bygde i Skottland
Skip frå 1896
Krigsforlis i 1917
Forlis i Nordsjøen
Skip søkkte av tyske ubåtar i første verdskrigen
Alex St. Clair

Alex St. Clair () var ein USA-amerikansk musikar. 

Han var i to periodar gitarist for Captain Beefheart og gjekk på skule samstundes med Frank Zappa og Beefheart på Antelope Valley High School i Lancaster i California, der St. Clair spelte trompet og Zappa spelte trommer. Dei kjøpte begge sine første gitarar omtrent samstundes. 

St. Clair vart med i det første bandet sitt, The Omens, kring 1959. Vliet (Beefheart) song stundom i dette bandet. St. Clair tok seg arbeid kring Lake Tahoe i 1964. Han kom attende til Lancaster i 1965 og slo seg saman med Doug Moon, Jerry Handley og Terry Wimberley i eit bluesband. Etter at Vliet vart invitert til å syngje med dei og Vic Mortensen vart med som trommeslagar, vart den første utgåva av The Magic Band skipa. Det var på denne tida at Snouffer endra namnet sitt til St. Clair og Vliet endra sitt til Van Vliet. 

St. Clair spelte på dei to første albuma til bandet, Safe as Milk (1967) og Strictly Personal (1968). Han slutta i gruppa i juni 1968 etter han var skuffa både musikalsk og økonomisk etter ein mislukka turné i Europa. Bill Harkleroad tok plassen hans i bandet. St Clair kom attende til gruppa i 1973 for Clear Spot-turneen og han spelte på albumet Unconditionally Guaranteed i 1974, før han igjen slutta. before leaving again.

St. Clair byrja i bandet Denny King's Boogie Band og spelte på albumet deira Evil Wind Blowing. Han kom så attende til The Magic Band etter at Winged Eel Fingerling slutta, og var med dei på ein turné, før han igjen slutta på grunn av økonomiske problem. 

St. Clair omkom av hjarteinfarkt i heimen sin i 2006.

Kjelder

Denne artikkelen bygger på «Alex St. Clair» frå ,  den 24. april 2020. 
 oppgav desse kjeldene:

Bakgrunnsstoff
Minneord av Steve Froy

USA-amerikanske gitaristar
The Magic Band-medlemmar
Samuel Hoffman

Samuel J. Hoffman () var ein amerikansk theremin-spelar.

14 år gammal byrja han å spele fiolin som profesjonell musikar i New York City. Under scenenamnet Hal Hope leia han band på nattklubbar. Innan 1936 hadde han byrja å spele  theremin og vart kjend for dette. 

I 1941 flytta Hoffman til Los Angeles, der han oppretta ei lækjarkontor og hadde lite tid til musikk. Men sidan han var den einaste thermein-spelaren i Local 47 i Musikarunionen, vart han oppringd i 1945, då komponisten Miklos Rosza ønskte å bruke ein theremin i filmen Spellbound.  Hoffman byrja å spele under sitt verkeleg namn, men vart ofte kalla «Doctor».  Etter filmen vart ein suksess, vart han spurt om å spele i mange filmar, som The Day the Earth Stood Still (1951). Han var etterspurt for skrekk- og science fiction-filmar til slutten av 1950-åra. 

Seint i 1940-åra spelte han inn tre album med bandleiaren Les Baxter. Desse var føregangarar til exotica. Dei påverka òg Sun Ra, som spelte inn ein komposisjon frå Perfume Set to Music på den første plata hans, Jazz by Sun Ra. Ei av dei siste innspelingane til Hoffman vart gjort i 1967 då han spelte på to songar på albumet Safe as Milk av Captain Beefheart and his Magic Band.

Hoffman døydde av eit hjarteinfarkt 6. desember 1967.

Diskografi

Music Out of the Moon (1947)
Perfume Set to Music (1948)
Music for Peace of Mind (1949)

Desse albuma er sett saman og ommastra på Waves in the Ether: The Magical World of the Theremin (2004).

Filmar

Spellbound (1945)
The Lost Weekend (1945)
The Spiral Staircase (1945)
The Red House (1947)
The Pretender (1947)
Road to Rio (1947)
Raw Deal (1948)
Let's Live a Little (1948)
Impact (1949)
She Shoulda Said No! (1949)
Oriental Evil (1950)
Rocketship X-M (1950)
Fancy Pants (1950)
Let's Dance (1950)
The Thing from Another World (1951)
The Day the Earth Stood Still (1951)
Phantom from Space (1953)
It Came from Outer Space (1953)
The 5,000 Fingers of Dr. T. (1953)
Project Moon Base (1953)
The Mad Magician (1954)
Day the World Ended (1955)
Please Murder Me (1956)
The Ten Commandments (1956)
Our Mr. Sun (1956)
Voodoo Island (1957)
The Delicate Delinquent (1957)
Earth vs. the Spider (1958)
Billy the Kid versus Dracula (1966)

Kjelder

Denne artikkelen bygger på «Samuel Hoffman» frå ,  den 24. april 2020. 
 oppgav desse kjeldene:

Bakgrunnsstoff
 

Theremin-spelarar
USA-amerikanske legar
Musikarar frå New York
Theremin

Ein theremin er eit elektronisk musikkinstrument kontrollert utan fysisk kontakt av ein thereminist (utøvar). Instrumentet er kalla opp etter oppfinnaren, Léon Theremin, som tok patent på apparatet i 1928.

Instrumentet kontrolleiningar består vanlegvis av to metallantenner som vert påverka av den relative plasseringa til hendene til utøvaren og kontrollerer oscillatorar for frekvens (tonehøgda) med den eine handa og amplitude (lydvolum) med den andre. Dei elektriske signala frå therminen vert forsterka og sendt til ein høgtalar. 

Lyden av instrumentet vert ofte assosiert med skumle situasjonar. Derfor er thereminen ofte brukt i filmmusikk som i Miklós Rózsa sin Spellbound og The Lost Weekend, Bernard Herrmann sin The Day the Earth Stood Still og Justin Hurwitz sin First Man, i tillegg til kjenningsmelodiar i fjernsynsseriar som Midsomer Murders. Thereminen er òg blitt nytta i konsertmusikk (særskild avantgarde og i nymusikk), og meir populære sjangrar som rock.

Kjelder

Denne artikkelen bygger på «Theremin» frå ,  den 24. april 2020. 
 oppgav desse kjeldene:

Bakgrunnsstoff 

 Music From The Ether
 ThereminWorld.com

Elektroniske musikkinstrument
Russiske oppfinningar
Monofoniske synthesizerar
Musikkinstrument oppfunne i 1920-åra
1928 i Sovjetunionen
Russiske musikkinstrument